C 283/50
HR
Službeni list Europske unije
11.8.2023.
četvrtak, 16. veljače 2023.
6.
ističe da bi planiranje gradske infrastrukture trebalo razvijati u skladu sa zakonodavstvom EU-a o sigurnosti na cestama, uključujući sigurnosne standarde za biciklizam; poziva Komisiju da ubrza svoj rad na smjernicama o zahtjevima u pogledu kvalitete visokokvalitetne i sigurne biciklističke infrastrukture iz Direktive o upravljanju sigurnošću cestovne infrastrukture (EU) 2019/1936 (5); naglašava potrebu za poboljšanjem tehnologija inteligentnih prometnih sustava kako bi mogle lakše prepoznavati bicikliste na cesti; 7. poziva Komisiju da prepozna industriju biciklizma, uključujući proizvodnju baterija za električne bicikle i kružno gospodarstvo, a posebno mala i srednja poduzeća, kao legitimne partnere u ekosustavu mobilnosti industrijske strategije EU-a te u programima industrijske infrastrukture i programima financiranja; poziva Komisiju i države članice da potiču projekte u području biciklizma i povezanih sektora kao što su, među ostalim, mobilnost, turizam, zdravstvo i sport; 8. poziva Komisiju i države članice da podrže proizvodnju bicikala i komponenti s oznakom „Made in Europe” i time potaknu konkurentnost industrije EU-a tako što će se premostiti investicijski jaz, održavati jednaki uvjeti na globalnoj razini i potaknuti vraćanje proizvodnje i sigurnosti u opskrbni lanac te, kao i poticanjem visokokvalitetnih radnih mjesta, stvaranjem biciklističkih klastera i poboljšanjem strukovnog osposobljavanja povezanog s industrijom; 9. poziva Komisiju i države članice da osiguraju da biciklizam bude dostupan osobama sa smanjenom pokretljivošću, kao i da biciklizam postane cjenovno pristupačan za ranjive skupine; konstatira da Europski socijalni fond za klimatsku politiku te strukturni i investicijski fondovi mogu pomoći onima koji su najviše pogođeni „siromaštvom u pogledu prijevoza” podupiranjem kupnje bicikala ili pristupa uslugama dijeljenja bicikala; 10. poziva Komisiju, države članice te regionalne i lokalne vlasti da provedu obrazovne kampanje i osposobljavanja, uključujući informativne kampanje, kako bi se podigla razina osviještenosti o sigurnosti na cestama, uz podupiranje sigurne upotrebe bicikala i električnih bicikala; nadalje poziva Komisiju da predloži smjernice o sigurnom biciklizmu (kacige, dobna ograničenja, prijevoz djece itd.) te traži da se posebna pozornost posveti poticanju biciklizma među ženama i starijim osobama, posebno poboljšanjem sigurnosti; 11. u tom kontekstu konstatira da su pravilna provedba i praćenje ključni za sigurnost i zaštitu korisnika te poziva da se pozornost posveti provedbi postojećih pravila kako bi se osiguralo poštovanje usporednog postojanja različitih načina prijevoza; 12. ističe potencijal električnih bicikala za povećanje biciklizma; konstatira da je potrebno hitno uvesti i učiniti dostupnima električne bicikle koji mogu dostići brzinu do 25 km/h, a to će se postići ispravnom pravnom klasifikacijom u zakonodavstvu EU-a i u nacionalnom zakonodavstvu; 13. ističe da bi pri planiranju stanovanja trebalo posvetiti dužnu pozornost sigurnim i zaštićenim parkiralištima za bicikle i mjestima za punjenje električnih bicikala; 14. potiče poduzeća, javne organizacije i institucije da promiču biciklizam posebnim poticajima, uključujući programe za zaposlenike i osiguranje parkirališta za bicikle s punjačima za električne bicikle, te da osiguraju odgovarajuće sanitarne objekte; 15. naglašava da biciklistički turizam i biciklizam u ruralnim područjima treba poduprijeti ubrzavanjem razvoja mreže EuroVelo i njezinih 17 staza, posebno osiguravanjem snažnije potpore i iskorištavanjem sinergija s mrežom TEN-T; 16.
potiče države članice da smanje stope PDV-a za isporuku, najam i popravak bicikala i električnih bicikala;
17.
poziva Komisiju da 2024.
proglasi Europskom godinom biciklizma;
18.
nalaže svojoj predsjednici da ovu Rezoluciju proslijedi Komisiji, državama članicama i njihovim parlamentima.
(5)
Direktiva (EU) 2019/1936 Europskog parlamenta i Vijeća od 23. listopada 2019. o izmjeni Direktive 2008/96/EZ o upravljanju sigurnošću cestovne infrastrukture, (SL L 305, 26.11.2019., str. 1.).